กุนซือเฟเนร์ฯ เชื่อ ผีแดงแพ้ซอร์ยา ร่วงยูโรปาลีก
สำนักข่าวต่างประเทศรายงานวันที่ 8 ธ.ค. ว่า ดิค อัดโวคาท ผู้จัดการทีมเฟเนร์บาห์เช เชื่อว่า ปิศาจแดง แมนเชสเตอร์ ยูไนเต็ด สโมสรยักษ์ใหญ่แห่งศึกพรีเมียร์ลีก อังกฤษ จะบุกมาแพ้ ซอร์ยา ลูแฮงส์ สโมสรแกร่งแห่งลีกยูเครน และตกรอบแบ่งกลุ่ม กลุ่มเอ ของศึกยูโรปาลีก ในคืนวันนี้,แมนเชสเตอร์ ยูไนเต็ด ที่ปัจจุบันอยู่อันดับ 2 ของกลุ่มเอ ต้องการเพียงแต้มเดียวในเกมนัดสุดท้าย ในรอบแบ่งกลุ่ม ในการเจอกับซอร์ยาฯ ในคืนวันนี้ อย่างไรก็ตาม อัดโวคาท ในฐานะกุนซือของเฟเนร์บาห์เช ที่เป็นจ่าฝูงของกลุ่ม ซึ่งมีโปรแกรมดวลกับ เฟเยนูร์ด อันดับ 3 ของกลุ่ม ที่มีแต้มตามหลังปิศาจแดงอยู่ 2 คะแนน เชื่อว่า แมนเชสเตอร์ ยูไนเต็ด จะแพ้ซอร์ยา และเป็นทีมของเขากับเฟเยนูร์ด ที่จะผ่านเข้าสู่รอบต่อไป,ผมคิดว่าแมนเชสเตอร์ ยูไนเต็ด จะแพ้ ซอร์ยา ลูแฮงส์ ในยูเครน เราและเฟเยนูร์ดจะผ่านเข้าสู่รอบน็อกเอาต์ นี่คือกลุ่มที่ยากลำบาก ปกติแล้ว 10 แต้มอาจเพียงพอสำหรับคุณ แต่ที่นี่เรากำลังต่อสู่เพื่อจะเข้าไปอยู่ในรอบน็อกเอาต์ ทั้งเราและแมนเชสเตอร์ ยูไนเต็ด  ต้องการที่จะคว้าชัยชนะ และแน่นอนว่าแมนเชสเตอร์ ยูไนเต็ดต้องการจะชนะ อัดโวคาท กล่าว
ดิค อัดโวคาท กุนซือทีมเฟเนร์บาห์เช เชื่อว่า แมนเชสเตอร์ ยูไนเต็ด จะบุกมาแพ้ ซอร์ยา ลูแฮงส์ และตกรอบแบ่งกลุ่มของศึกยูโรปาลีก ในคืนวันนี้
ดิค อัดโวคาท,เฟเนร์บาห์เช,เฟเยนูร์ด,แมนเชสเตอร์ ยูไนเต็ด,ยูฟ่า แชมเปียนส์ลีก